CELEX: 32010R0246
Language: bg
Date: 2010-03-23 00:00:00
Title: Регламент (ЕС) № 246/2010 на Комисията от 23 март 2010 година за изменение на Регламент (ЕИО) № 989/89 относно класирането на подплатени с вата елечета в Комбинираната номенклатура

24.3.2010   
            
            
               BG
            
            
               Официален вестник на Европейския съюз
            
            
               L 77/51
            
         РЕГЛАМЕНТ (ЕС) № 246/2010 НА КОМИСИЯТА
   от 23 март 2010 година
   за изменение на Регламент (ЕИО) № 989/89 относно класирането на подплатени с вата елечета в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С Регламент (ЕИО) № 989/89 на Комисията (2) се определят критериите, прилагани при класирането на анораци (включително ски якета), непромокаеми якета, ветроупорни якета и подобни артикули в кодове по КН 6101, 6102, 6201 и 6202.
            
         
               (2)
            
            
               Облеклата от гореизброените позиции обикновено се носят върху други дрехи и осигуряват защита срещу вятъра, студа и дъжда (вж. параграф 1 от Обяснителните бележки към Хармонизираната система за позиции 6101, 6102, 6201 и 6202) и следователно анораците, якетата, блузоните и подобните артикули, класирани в посочените позиции, трябва да имат дълги ръкави. Въпреки че подплатените с вата елечета нямат дълги ръкави, те следва да бъдат класирани в посочените позиции, тъй като се носят върху другото облекло, за да осигурят защита срещу вятъра, студа и дъжда, и тъй като имат ватена подплата (вж. параграф 2 от Обяснителните бележки към Хармонизираната система за позиции 6101, 6102, 6201 и 6202).
            
         
               (3)
            
            
               Следователно, за да се осигури еднакво тълкуване на приложената към Регламент (ЕИО) № 2658/87 Комбинирана номенклатура по отношение на тарифното класиране на подплатени с вата елечета, е необходимо да се посочи, че подплатените с вата елечета трябва да се класират в позиции 6101, 6102, 6201 или 6202, въпреки че нямат ръкави.
            
         
               (4)
            
            
               Следователно Регламент (ЕИО) № 989/89 следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   В член 1 от Регламент (ЕИО) № 989/89 се добавя следният параграф:
   
      „Чрез дерогация от параграф 1 в посочените кодове се включват и подплатени с вата елечета, въпреки че те нямат ръкави.“
   
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 март 2010 година.
      
         
            За Комисията, от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 106, 18.4.1989 г., стр. 25.